#Inspirasiekos Episode 2: Pruime
JY LEES NOU #Inspirasiekos Episode 2: Pruime
Kyk ;Inspirasiekos met SARIE' elke Maandag om 18:30 op VIA (DStv-kanaal 147). Trots aangebied in samewerking met Spekko Rice! Hier's episode 2 se resepte:
Vetkoek met pruimkonfyt
Neem jou tyd met die deeg, jy gaan die verskil kan proe.
500 g (890 ml) koekmeel plus ekstra vir uitrol
olie vir smeer en diepbraai
Plaas gis, sout, water, heuning en komyn in middelslag-mengbak. Meng met draadklitser. Voeg meel geleidelik by en meng verder tot stywe, kniebare deeg vorm. Keer uit op skoon werkvlak en knie tot deeg glad en ferm is. Sit in skoon bak wat met bietjie olie gesmeer is. Laat rys op warm plek tot dubbel die volume. Keer uit op meelbestrooide werkvlak en druk deeg plat tot sowat 1,5 cm dik. Sny reghoekige stukke deeg van sowat 10 x 4 cm met skerp mes uit. Plaas op houtplank wat met nog meel besprinkel is en laat rys op warm plek tot dubbel die volume, sowat 20 minute. Terwyl deeg rys, verhit olie tot medium-warm – as dit te warm is, sal die vetkoek brand voor dit deurgaar is. Diepbraai uitgerysde stukke deeg 8-10 minute of tot goudbruin en bros. Dreineer op kombuispapier. Sit voor met botter en konfyt.
1,2 kg pruime, gesnipper
Plaas bestanddele in ’n groot pot en bring tot kookpunt. Verlaag hitte en laat 25-30 minute stadig prut of tot dikkerige konfyt vorm. Om te toets of dit reg is, drup bietjie van die stroop op ’n koue bord en trek jou vinger daardeur; as dit stadig terugvloei in die opening in, is dit reg. Sit voor met vetkoek.
Noem hierdie sommer ’n Afri-Frans-weergawe. Die spesifieke mengsel van amandels, meel en botter is klassiek Frans en maak dié tert spesiaal.
1 x 400 g-rol blaardeeg, ontdooi
200 g (250 ml) fyn amandels
8 pruime, gehalveer en ontpit
Verhit oond tot 200 °C. Rol blaardeeg op meelbestrooide oppervlak oop. Gebruik koekroller en rol deeg tot sowat 3 mm dik uit. Sny in netjiese reghoek. Sny reg rondom 4 stroke van 5 mm breed af. Plaas deeg-reghoek op bakplaat wat met kleefwerende kossproei gespuit is. Verf rande met water en pak 5 mm-repe al om die rand van die reghoek. Klits botter en suiker tot lig en romerig. Voeg eier by en klits nog 1 minuut. Voeg amandels en meel by. Meng goed. Skep vulsel bo-op kors en versprei eweredig. Sny pruime met skerp mes in helfte en dan in dun skyfies. Pak skyfies styf teen mekaar sodat die hele vulsel bedek is. Bak vir 30-35 minute of tot goudbruin en gaar. Sit warm voor met roomys of dik room.
Begin jou aand lig en vars met hierdie alles-in-een-glas-drankie.
6 pruime, ontpit en in skywe gesny
750 ml soet rooiwyn
1 toon gemmer, geskil en in skywe gesny
250 ml gemmerbier
ys vir voorsit
Meng alles saam en sit voor oor ys.